ΓΡΑΠΤΗ ΕΡΩΤΗΣΗ E-1125/01

υποβολή: Ilda Figueiredo (GUE/NGL) προς την Επιτροπή

(6 Απριλίου 2001)

Θέμα: Ειδική εισφορά για τα οινοπνευματώδη ποτά και ποσοστό του ΦΠΑ για κρασί

Στις 19 παρελθόντος Μαρτίου, ο πορτογαλικός Τύπος επισήμανε ότι η Ευρωπαϊκή Επιτροπή σκοπεύει να καταργήσει την εξαίρεση που απολαμβάνουν τα κρασιά από τηνποχρέωση καταβολής της ειδικής εισφοράς για τα οινοπνευματώδη ποτά και να τερματισθεί η δυνατότητα εφαρμογής μειωμένου ποσοστού ΦΠΑ, με επακόλουθη αύξηση του ποσοστό από 5 % σε 17 %. Εξάλλου, ο Τύπος επισημαίνει ότι η Επιτροπή σκοπεύει να πραγματοποιήσει αυτές τις αλλαγές χωρίς προηγούμενη διαβούλευση με την Πορτογαλία ή την Ελλάδα για τα μέτρα αυτά, έχοντας ωστόσο εξασφαλίσει την σιωπηρή συμφωνία της Γαλλίας και της Ιταλίας.

Όλοι γνωρίζουμε την κοινωνικο-οικονομική και πολιτισμική σημασία του τομέα του κρασιού, ιδίως για τις χώρες του Νότου. Γνωστό επίσης είναι ότι το κρασί είναι ουσιαστικά ένα αγροτικό προϊόν που παράγεται εκτός των βιομηχανικών κυκλωμάτων των άλλων οινοπνευματωδών ποτών, όπως της μπύρας. Μία αλλαγή όσον αφορά την εξαίρεση από τηνποχρέωση καταβολής του ειδικού φόρου θα αύξανε την τιμή του κρασιού κατά 30 εσκούδος ανά λίτρο. Ο συνδυασμένος αντίκτυπος αυτού του μέτρου, όπως και οι αλλαγές στα ποσοστά του ΦΠΑ, θα είχε ως αποτέλεσμα να αυξηθούν οι τιμές για τον καταναλωτή και να μειωθεί η κατανάλωση του κρασιού το οποίο θα αντικατασταθεί από άλλα προϊόντα, με αρνητικές φυσικά συνέπειες για τον τομέα. Όλοι γνωρίζουμε ότι αυτή είναι μία απαίτηση του μεγάλου lobby των πολυεθνικών της μπύρας, που εδρεύουν κυρίως στη Βόρεια Ευρώπη.

Έχονταςπόψη τα προαναφερθέντα θα μπορούσε άραγε η Επιτροπή να επιβεβαιώσει αυτές τις ειδήσεις που δημοσίευσε ο πορτογαλικός Τύπος;

Σε καταφατική περίπτωση, δεν θεωρεί πως αυτή η πρόταση έρχεται σε αντίθεση με την προστασία της πολυλειτουργικής και βιώσιμης γεωργίας, που σέβεται το περιβάλλον, που παράγει ποιοτικά και ασφαλή για τον καταναλωτή προϊόντα, όπως η αμπελοκαλλιέργεια για την παραγωγή κρασιού, καθιστώντας ως εκ τούτου αναγκαία τη διατήρηση της εξαίρεσης από τηνποχρέωση καταβολής του ειδικού φόρου;

Έχουν άραγε πραγματοποιηθεί κάποιες μελέτες αξιολόγησης των συνεπειών αυτών των μέτρων για τις χώρες παραγωγούς, ιδίως όσον αφορά την Πορτογαλία;

Σκοπεύει άραγε η Επιτροπή να διαβουλευθεί με την Πορτογαλία σχετικά με τα προτεινόμενα μέτρα;

Απάντηση του κ. Bolkestein εξ ονόματος της Επιτροπής

(29 Μαΐου 2001)

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου ότι η λήξη της εφαρμογής μειωμένου συντελεστή ΦΠΑ στους οίνους στην Πορτογαλία είναι το αποτέλεσμα πρόσφατης απόφασης του Δικαστηρίου, της 8ης Μαρτίου 2001 (απόφαση C-276/98), σύμφωνα με την οποία, η πρακτική αυτή θεωρήθηκε ότι παραβίαζε την έκτη οδηγία ΦΠΑ, την οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών Κοινό σύστημα φόρου προστιθέμενης αξίας: ομοιόμορφη φορολογική βάση(1).

Επί του παρόντος, η Επιτροπή συντάσσει δεύτερη έκθεση σχετικά με το επίπεδο των ελάχιστων ορίων ειδικών φόρων κατανάλωσης, και των ειδικών φόρων κατανάλωσης που εφαρμόζονται στα αλκοολούχα ποτά. Στο πλαίσιο αυτό, πραγματοποιήθηκαν διαβουλεύσεις με όλα τα κράτη μέλη με βάση λεπτομερές ερωτηματολόγιο που κάλυπτε τις διάφορες πτυχές τις οποίες πρέπει να εξετάσει η Επιτροπή στην εν λόγω έκθεση. Οι πτυχές αυτές είναι η ορθή λειτουργία της εσωτερικής αγοράς, ο ανταγωνισμός μεταξύ διαφόρων τύπων αλκοολούχων ποτών, η πραγματική αξία των συντελεστών και άλλοι στόχοι της συνθήκης ΕΚ, όπως ηγεία και η γεωργική πολιτική. Όσον αφορά το τελευταίο σημείο, η Επιτροπή γνωρίζει πολύ καλά τις ανησυχίες ορισμένων οινοπαραγωγών κρατών μελών σχετικά με τις επιπτώσεις της καθιέρωσης θετικού συντελεστή στους οίνους, ιδίως στην παραγωγή επιτραπέζιων οίνων.

Με βάση όλες τις πληροφορίες που έλαβε καθώς και τις γνώμες, η Επιτροπή συντάσσει την έκθεσή της, η οποία αναμένεται να εγκριθεί τους προσεχείς μήνες. Η έκθεση θα εξετάσει και το θέμα που θίγει το Αξιότιμο Μέλος του Κοινοβουλίου. Επί του παρόντος, δεν έχει ακόμη αποφασισθεί εάν η συγκεκριμένη έκθεση θα πρέπει να συνοδεύεται από πρόταση οδηγίας για την μετατροπή των ελάχιστων συντελεστών ειδικού φόρου κατανάλωσης στα αλκοολούχα ποτά.

(1) ΕΕ L 145 της 13.6.1977.